Didysis laumžirgis

Didysis laumžirgis (Aeshna grandis) – laumžirgių (Aeshnidae) šeimos vabzdys.

Suaugusių kūno ilgis 73–74 mm.wlgf.org / Dragonflies and damselflies in your garden  Atstumas tarp išskleistų abiejų sparnų galų siekia apytikriai 90–100 mm. Kūnas rudas, sparnai rusvo atspalvio, krūtinės šonuose esama geltonų dryžių, ant patinų kūno matyti nedidelės mėlynos ir geltonos dėmės, o patelių – geltonos.

Dauginasi stovinčiame arba lėtai tekančiame vandenyje, medžioja toli nuo vandens.Brown Hawker. British Dragonfly Society. Nuoroda tikrinta 2022-11-12.

Rūšies arealas yra vakarinės Eurazijos vidutinių platumų klimato zona. Paplitę dalyje Europos (įskaitant Lietuvą), šiauriniuose Vidurio Azijos pakraščiuose, pietinėse Sibiro srityse į vakarus nuo Baikalo ežero.J. R. Stonis, V. Sruoga, A. Diškus, A. Remeikis, A. Auksoriūtė, J. Žvironienė. Vabzdžių grupių apžvalga ir siūlymai dėl terminijos vartosenos. Vilnius, 2016, psl. 39. 

Pavyzdžiui, Britų salose jų skraidymo periodas anksčiausiai prasideda gegužės mėnesyje ir vėliausiai baigiasi spalio mėnesyje.

 Išnašos 

Kategorija:Tikrieji laumžirgiai